
Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@invitel.hu](mailto:vilonya@invitel.hu)

**Előterjesztés**

Vilonya Község Önkormányzata Képviselő-testületének **2019. november 14-i** rendkívüli ülésére

**Tárgy: Falugondnoki szolgálat indítása**

Tisztelt Képviselő-testület!

A mellékelt dokumentum, illetve a Hajmáskér-Sólyi Református Társegyházközség képviselője tájékoztatása szerint Vilonya Község közigazgatási területén is Falugondnoki szolgálat indítását tervezik.

Tekintettel arra, hogy Vilonya Község sem anyagi, sem szakmai lehetőségeiben nincs felkészülve önállóan a szolgálat indítására, a Hajmáskér-Sólyi Református Társegyházközség Falugondnoki Szolgálata pedig 2011 óta kiemelkedő szakmai színvonalon látja el ezt a szolgálatot Sóly és Királyszentistván településen, Vilonya Község Önkormányzata tudomásul veszi, hogy a településen is biztosítani kívánja a szolgáltatást.

Kérem a Tisztelt Képviselő-testületet, hogy az előterjesztést megvitatni, az előterjesztésről döntést hozni szíveskedjenek.

Vilonya, 2019. november 12.

Fésüs Sándor sk.

polgármester

**Határozati javaslat**

**Falugondnoki szolgálat indításáról**

Vilonya Község Önkormányzat Képviselő-testülete 2019. november 14-i ülésén megtárgyalta a „Falugondnoki szolgálat indítása” tárgyú előterjesztést és a következő döntést hozta.

1. Egyetért azzal, hogy a Hajmáskér-Sólyi Református Társegyházközség Falugondnoki Szolgálat Sóly és Királyszentistván településen kívül Vilonya településen is ellássa a Falugondnoki szolgálati feladatokat.
2. A Falugondnoki szolgálat indításával és működésével kapcsolatban anyagi és személyi hozzájárulást nem vállal.

Határidő: szerződéskötésre: 2019. december 31.

Felelős: Fésüs Sándor polgármester

dr. Guti László jegyző

Peresztegi Lászlóné aljegyző

Zakor Tünde pü.ir.vez.

Csonka Ágnes ig.üi.